section_heading: Istraživanja
paragraph_text: Mariner 10 je do 2008. godine bila jedina letjelica koja je uspjela fotografirati polovinu površine Merkura, s oko 2800 slika. Svojim prolaskom pokraj Merkura Mariner 10 je otkrila pojedinosti koje nije moguće vidjeti sa Zemlje zbog velike udaljenosti. Također je otkrila da Merkur ispušta atome helija i natrija, postojanje globalnog magnetskog polja, te da je jezgra planeta bogata željezom.